Odense Adresse-Contoirs Efterretninger, 1838-01-25
Politisk Oversigt. Storbrittannien. Efterretningerne fra Canada af 13 f. M. melde, at Regjeringens Expedition til GrandBruule samme Dag var marscheret ud fra Montreal og var kommanderet af Obersterne Wetherall, Maitland og Dun das samt Major Jackson; den 13de vilde Sir John Col borne afgaae fra Montreal, for at overtage Overkommanden. Jnsurgenterne i Grand=Brule skildres som aldeles indsluttede, og skulle i Nedrecanada kun være i Besiddelse af Grand=Brule og St. Eustache. J Montreal var fra Øvrecanada indtruffet Efterretninger, hvorefter Jnsurgenterne ogsaa der vare blevne slagne og havde mistet 25 Døde og flere Fanger, blandt hvilke Sidste Man nævnede Dr. Nelson og Dr. Valois, Begge Medlemmer af det canadiske Parlament og den Sidstnævnte en af dem, paa hvis Hoved Regjeringen havde udsat en Priis af 500 Pd. Sterl. Det engelske Blad Globe omtaler et Rygte, hvorefter Papineaus Correspondence var falden i Regjeringens Hænder og havde saaledes compromitteret de tvende radicale Parlamentsmedlemmer Roebuck og Hume, at deres personlige Frihed var i Fare. Det radicale Medlem for Westminster, Hr. Leader, skal, formedelst sin aabent udtalte billigelse af den canadiske Rebellion, være bleven opfordret af en Deel af sine Vælgere til at opgive sit Sæde, da han ikke mere repræsenterer sine Committeenters Anskuelser. Skulde Hr. Leader aftræde, vil Polens ivrige Ven, Lord Dudley Stuart, Lucian Bonapartes Svigersøn, optræde som Candidat for Westminster, Tydskland. Rygtet om Beslaglæggelsen af det fra Universitetet i Kønigsberg til Professor Weber afsendte Æresdiplom bekræftes ikke. Curatoriet, som slet ikke havde Ret til en saadan Beslaglæggelse, har blot foranstaltet, at den sædvanlige Bekjendtgjørelse af en saadan Promotion dennegang ikke skeete paa det sorte Bret. J Berlin, hvor Regjeringen i Begyndelsen syntes meget gunstig stemt forde Göttinger Professorer, har Man senere dog paa en Maade misbilliget de foranstaltede Subscriptioner til Fordeel for dem, idet disse Subscriptioner dog igrunden nu betragtes som politiske Demonstrationer. J Frankfurt har Forbunds-Centralcommissionen, hvis Møder i den senere Tid ere blevne temmelig hyppige, ligeledes erklæret sig imod disse offentlige Sammenskud, ja, Man taler endog om, at der skal indledes en Undersøgelse, der nærmere skal bestemme, om der ligger noget politisk Øiemed i disse Subscriptioner og om de stride mod de bestaaende Anordninger, – J Göttingen ere Professorernes Auditorier atter aabnede og af de Studerende fattes der ikke saa Mange, som Man havde ventet. Politidirekteuren vaager strengt over Jagttagelsen af den offentlige Rolighed. Grækenland. Aarsagen, hvorfor Hr. Rudhart endelig har faaet den ansøgte Afsked, fortælles saaledes: efter Historien med Redacteuren, Hr. Levidis, skulde, som bekjendt, det Spørgsmaal drøftes i Statsraadet, om de baierske Tropper længer vare nødvendige i Grækenland, Dagen iforveien gik Hr. Rudhart til Kongen og fraraade de Monarken i egen Person at overvære dette Statsraads møde, fordi Resultatet af disse Forhandlinger neppe vilde blive efter Kongens Ønsker, hvorved Hs. Maj. muligt vilde føle sig krænket. Skjøndt ugjerne gik Kongen dog tilsidst ind i Præsidentens Forslag. Den følgende Dag indtog Hr. Rudhart sin Plads i Statsraadet og erklærede, at Kongen ikke vilde møde, hvorpaa Generalsekretairen, Hr. Soutzos, strax ilede til Monarken, bad ham om en Privatandients og fik Kongen overtalt til at møde, hvilket vakte almindelig Glæde i Statsraadet. Kongen kom, Spørgsmaalet løstes til hans fuldkomne Tilfredsstillelse, men Ministeren var ved denne Hændelse kommen i en falsk Stilling, meente, at han ikke meer nød Monarkens uddeelte Tillid og forlangte nu sin Afsked. - Den officielle græske Tidende Courier har alt til Grækernes store Glæde forkyndt, at Kongen for Fremtiden agter at tage meere umiddelbar Deel i Statssagernes øverste Bestyrelse.